Himoyachi Lyuk Shou «Manchester Yunayted» bilan yangi shartnoma imzoladi. 23 yoshli futbolchi 2023 yilgacha mo‘ljallangan mehnat bitimini rasmiylashtirdi. Yangi shartnomaga asosan, Shou haftasiga 160 ming funt oladigan bo‘ldi. Uning oldingi maoshi 60 ming funtga kamroq edi. Endi Shou klubdagi eng ko‘p maosh oluvchi himoyachiga aylanadi. Eslatib o‘tamiz, «Manchester Yunayted»da eng ko‘p maosh oluvchi futbolchi Aleksis Sanches hisoblanadi – haftasiga 350 ming funt.